અબુલહસન જમાલુદ્દીન અલી ઇબ્ને અબ્દુલ અઝીઝ ઇબ્ને અબી મોહમ્મદ અલ-ખલફી અલ-મુસલી હિલ્લી જે ખુબજ બુઝુર્ગ મરતબાના શાએરે એહલેબૈત હતા. હિલ્લામાં રહેતા હતા અને હિ.સ. 750 માં તેમનો ઇન્તેકાલ થઇ ગયો. લોકોની દરમિયાન તેમની કબ્ર ખુબજ મશહુર અને મઅફ છે. મરહુમ કાઝી નુલ્લાહ શુસ્તરી શહીદે સાલીસે પોતાની કિતાબ મજાલિસ, પાના: 463 પર અને મરહુમ મોહદ્દીસે નૂરીએ રિયાઝુલ જન્નતમાં લખ્યુ છે કે: તેમના વાલેદૈન નાસેબી હતા. તેમની વાલેદાએ આ નઝર કરી હતી કે તેમને ત્યાં ફરઝંદ પૈદા થશે તો તે (તેના થકી ઇમામ હુસૈન(અ.સ.)ની ઝિયારત માટે જવાનો રસ્તો બંધ કરાવશે અને ઇમામ હુસૈન (અ.સ.)ના ઝાએરોને કત્લ કરાવશે) જ્યારે તેમનો દિકરો જવાન થયો તો એ હેતુસર (એટલે કે ઝાએરોને કત્લ કરવાની નિય્યતથી) તે મુસય્યબ પહોંચ્યો, જે કરબલાની નજીક છે અને ઝાએરોનો ઇન્તેઝાર કરવા લાગ્યો. એ દરમિયાન તેને ઉંઘ આવી ગઇ અને કાફલો આગળ નિકળી ગયો. તેણે પોતાને આલમે મહેશરમાં પામ્યો અને તેને જહન્નમમાં લઇ જવાનો હુકમ જારી થઇ ચુકયો હતો, પરંતુ તેને જહન્નમની આગ નુકસાન પહોંચાડી શકી નહી, કારણકે તેના શરીર ઉપર ઝાએરીનના કદમોની ખાક પડી હતી.